**Bőcs Község Önkormányzata Képviselő-testületének módosított 5/2021. (IX. 14.) önkormányzati rendelete**

**a települési támogatás és a szociális ellátások helyi szabályairól**

*4. melléklet*

**Pályázati felhívás**

*Bőcs Község Önkormányzatának Képviselő-testülete pályázatot hirdet* ***felsőoktatási intézményben nappali tagozaton*** *tanulói jogviszonnyal rendelkezők tanulmányinak támogatására.*

**2024/2025-ös tanév II. félévére**

A pályázatot azok a hallgatók nyújthatják be akik

1. Bőcsi lakcímmel rendelkeznek

2. Első diploma megszerzése érdekében felsőfokú oktatási intézményen tanulmányokat folytatnak, az első évfolyam első félévének sikeres befejezését követően, ha a tanulmányi átlaguk a 3,5 -öt meghaladja. (átlag=érdemjegyek összegét elosztjuk a darabszámmal)

3. Amennyiben jelenleg kezdték a felsőfokú tanulmányaikat, akkor a középiskola utolsó évében kapott bizonyítvány a 3,5-öt meghaladta.

A pályázatot a Bőcsi Polgármesteri Hivatalban igényelhető Pályázati űrlapon kell beadni.

**A pályázathoz csatolni kell:**

A tanulmányok folytatását, valamint a tanulmányi eredményt igazoló dokumentumokat

- a közreműködő intézmény által a tárgyidőszakra kiadott, 2024/2025-ös tanév II. félévére szóló **érvényesítő matricával ellátott diákigazolvány másolata** vagy a közreműködő intézmény által kiadott, a diákigazolványra való jogosultságról szóló igazolás másolata a nappali oktatás munkarendje szerint fennálló tanulói vagy hallgatói jogviszonyról,

- az első évfolyam első félévére a középiskola utolsó évében kapott bizonyítvány másolata,

- a tanulmányi eredményt a felsőoktatási intézményben tanulmányt folytató hallgató esetében a NEPTUN felületről a Polgármesteri Hivatal eljáró ügyintézője előtt kinyomtatott leckekönyv index sora igazolja,

- amennyiben mesterképzésen tanul, írásbeli nyilatkozat beadását arról, hogy ténylegesen az első diploma megszerzése folyik.

Aláírással nyilatkozni arról, hogy a pályázó tudomásul veszi, hogy személyes adatait a pályázatokat elbíráló bizottság az eljárás során megismeri.

A támogatás odaítéléséről a Képviselő testület Egészségügyi, Szociális, Sport és Kulturális Bizottsága dönt. A támogatás mértéke havi 20.000.- forint folyósításáról a jegyző gondoskodik. A támogatást a pályázó számára kell kifizetni. A támogatott írásbeli kérelmére a tanulmányi félévre járó pénzbeli támogatás egy összegben (100.000 Ft) is folyósítható

A támogatott köteles a Polgármesteri Hivatalt tájékoztatni, ha a támogatás folyósításának időszaka alatt tanulmányait halasztja vagy befejezte.

Az Egészségügyi, Szociális, Sport és Kulturális Bizottság a támogatás megszüntetéséről intézkedik, ha a támogatott:

- nem tesz eleget a tájékoztatási kötelezettségének,

- a támogatás elnyerése, illetve megtartása érdekében valótlan adatokat közöl,

- tanulmányait befejezte.

Az Egészségügyi, Szociális, Sport és Kulturális Bizottság hiányos pályázat esetén a pályázót hiánypótlásra hívja fel. A felhívás ellenére hiányosan benyújtott pályázatokat a bizottság elutasítja.

A pályázatot Bőcs Község Önkormányzata Képviselő-testülete tanulmányi félévenként írja ki.

**A 2024/2025-ös tanév második félévére a támogatás benyújtásának határideje: 2025. április 11.**

**A pályázatokat a Bizottság elbírálja a benyújtási határidőt követően és erről a pályázót határozat formájában írásban értesíti.**

**dr. Csontos Bence sk.**

**jegyző**